Official Journal L 237 , 28/08/1997 P. 0039 - 0040



KOMISIJAS LĒMUMS (1997. gada 28. jūlijs), ar kuru groza Lēmumu 91/516/EEK, ar ko nosaka to sastāvdaļu sarakstu, kuru izmantošana barības maisījumos ir aizliegta (dokuments attiecas uz EEZ) (97/582/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1979. gada 2. aprīļa Direktīvu 79/373/EEK par barības maisījumu tirdzniecību1,kurā jaunākie grozījumi izdarīti ar Direktīvu 96/24/EK2, un jo īpaši tās 10. panta e) punktu, tā kā dažas dalībvalstis ir ziņojušas par govju sūkļveida encefalopātijas (GSE) gadījumiem; tā kā ir zināms arī par skrepi slimības esamību dažās dalībvalstīs; tā kā GSE un skrepi slimības ierosinātājus var pārnest perorāli; tā kā uzskata, ka liellopu saslimšana ar GSE izraisās, izmantojot to barībā no atgremotājiem iegūtus proteīnus, kas ir transmisīvās sūkļveida encefalopātijas izraisītāju pārnesēji un nav pietiekami efektīvi apstrādāti, lai šos slimības izraisītājus inaktivētu; tā kā, lai novērstu atgremotāju veselības apdraudējumu, kas izriet no tā, ka proteīna apstrādes paņēmieni visos gadījumos nav varējuši nodrošināt slimības izraisītāju pilnīgu inaktivāciju, Komisija 1994. gada 27. jūnijā ir pieņēmusi Lēmumu 94/381/EK par konkrētiem aizsardzības pasākumiem attiecībā uz govju sūkļveida encefalopātiju un zīdītāju izcelsmes olbaltumvielu izmantošanu barībā3, kurā jaunākie grozījumi izdarīti ar Lēmumu 95/60/EK4; tā kā ar šo dokumentu ir aizliegts izbarot atgremotājiem no zīdītāju audiem iegūtus proteīnus, tomēr nosakot, ka minētais aizliegums neattiecas uz dažiem produktiem, ja tie nerada veselības apdraudējumu; tā kā, ņemot vērā veselības apdraudējumu saistībā ar tādas lopbarības izbarošanu atgremotājiem, kurā ir no zīdītāju audiem iegūti inficēti proteīni, un to, ka nevar izslēgt cilvēku inficēšanos ar minēto slimību, Padome 1996. gada 1. līdz 3. aprīļa sanāksmē ir nolēmusi noteikt papildu pasākumus cilvēku un dzīvnieku veselības aizsardzībai, tā kā ar Komisijas Lēmumu 91/516/EEK5, kurā jaunākie grozījumi izdarīti ar Lēmumu 95/274/EK6, ir noteikts to sastāvdaļu saraksts, kuru izmantošana barības maisījumos ir aizliegta; tā kā praktisku iemeslu dēļ un juridiskās konsekvences labad aizliegums izbarot atgremotājiem noteiktus, no zīdītāju audiem iegūtus proteīnus, kas jau paredzēts tiesību aktos veterinārijas jomā, attiecīgi jāiekļauj tiesību aktos lopbarības jomā; tā kā minētais saraksts jāpapildina, lai aizliegtu šādu proteīnu izmantošanu atgremotājiem paredzētajos barības maisījumos jau lopbarības ražošanas posmā; tā kā paredzētos noteikumus piemēro, neierobežojot stingrākus noteikumus, ko dažas dalībvalstis varbūt ir pieņēmušas saskaņā ar 1. panta 2. punktu Padomes 1990. gada 27. novembra Direktīvā 90/667/EEK, ar ko paredz veterināros noteikumus par dzīvniekizcelsmes atkritumu apglabāšanu un pārstrādi, to laišanu tirgū un par patogēnu novēršanu dzīvnieku izcelsmes vai zivju izcelsmes barībā, kā arī groza Direktīvu 90/425/EEK7, kurā jaunākie grozījumi izdarīti ar Direktīvu 92/118/EEK8; tā kā šajā lēmumā paredzētie pasākumi ir saskaņā ar Barības pastāvīgās komitejas atzinumu, IR PIEŅĒMUSI ŠĀDU LĒMUMU. 1. pants Lēmuma 91/516/EEK pielikumu ar šo groza saskaņā ar šā lēmuma pielikumu. 2. pants Pielikumā izklāstītos noteikumus piemēro, neierobežojot Lēmumu 94/381/EEK un dalībvalstu pieņemtos noteikumus, kā paredzēts Padomes Direktīvas 90/667/EEK 1. panta 2. punktā. 3. pants Šo lēmumu piemēro no 1997. gada 1. decembra. 4. pants Šis lēmums ir adresēts dalībvalstīm. Briselē, 1997. gada 28. jūlijā Komisijas vārdā Komisijas loceklis Franz Fischler PIELIKUMS Pievieno šādu punktu: "9. No zīdītāju audiem iegūts proteīns kā atgremotājiem paredzētu barības maisījumu sastāvdaļa, izņemot: - pienu un piena produktus, - želatīnu, - aminoskābes, kas iegūtas no ādām procesā, kurā materiālu pakļauj pH 1 līdz 2, kam seko pH >11, un pēc tam seko termiskā apstrāde 140 C temperatūrā 30 minūtes 3 bāru spiedienā, - dikalcija fosfātu, kas iegūts no attaukotiem kauliem, un - kaltētu plazmu un citus asins pagatavojumus." 1 OV L 86, 6.4.1979., 30. lpp. 2 OV L 125, 23.5.1996., 33. lpp. 3 OV L 172, 7.7.1994., 23. lpp. 4 OV L 55, 11.3.1995., 43. lpp. 5 OV L 281, 9.10.1991., 23. lpp. 6 OV L 167, 18.7.1995., 24. lpp. 7 OV L 363, 27.12.1990., 51. lpp. 8 OV L 62, 15.3.1993., 49. lpp.